শাহসুফি শারাফাতুল্লাহ্

শাহসুফি শারাফাতুল্লাহ যিনি স্থানীয়ভাবে বুড়া মিঞা নামে সমধিক পরিচিত, ছিলেন ঊনবিংশ শতাব্দীর একজন প্রখ্যাত সুফি সাধক, বহু ভাষাবিদ পণ্ডিত এবং মরমী কবি। তিনি চট্টগ্রামের মধ্যযুগীয় প্রখ্যাত সাধক ও কবি এবং তৎকালীন আহলে সুন্নাহর ইমাম হিসেবে পরিচিত আলী রজা (কানু শাহ)]-এর পুত্র। । অনুচ্ছেদ: ছিদ্দিকজাদাদের ইতিকথা।
 জন্ম ও বংশ পরিচয় 
শাহসুফি শারাফাতুল্লাহ্ ১১৭৭ মঘী (মোতাবেক ১৮১৬ খ্রিষ্টাব্দে) তৎকালীন চট্টগ্রাম জেলার দেয়াঙ পরগনার ওষখাইন গ্রামে (বর্তমান আনোয়ারা উপজেলা) জন্মগ্রহণ করেন। তিনি শাহসুফি  আলী রজা (পরিচিত নামঃ কানু শাহ্)-এর দ্বিতীয় স্ত্রীর কনিষ্ঠ সন্তান ছিলেন।

 আধ্যাত্মিক জীবন ও সাধনা 

শাহসুফি শারাফাতুল্লাহ্ খিজরিয়া মকামের উচ্চপদস্থ অলী এবং 'সাহিবে কাশফ' হিসেবে পরিচিত ছিলেন। প্রচলিত জনশ্রুতি অনুযায়ী, মাত্র সাত বছর বয়স থেকেই তাঁর আধ্যাত্মিক (আধ্যাত্মিকতা) শক্তির বহিঃপ্রকাশ ঘটে। তিনি টানা ১২ বছর হুজরা শরীফে (নির্জন কক্ষে) ইবাদতে মগ্ন ছিলেন। সাধনার এই কালখণ্ডে তিনি দিনে রোজা রাখতেন এবং প্রতি রাতে ১৫০ রাকাত নফল নামাজ আদায় করতেন বলে কথিত আছে। অনুচ্ছেদঃ দিওয়ানে খাজা শেখসুফি গাউসে আযম শারাফাতুল্লাহ (রহঃ) 

 সাহিত্যিক ও জ্ঞানতাত্ত্বিক অবদান 

​তিনি আরবী, ফার্সী, দেবনাগরী এবং বাংলা ভাষায় সুপণ্ডিত ছিলেন। তাঁর সাহিত্যকর্মের মধ্যে উল্লেখযোগ্য:
​সুরতনামা ও আমলিয়্যাতে লা ছানী: তাঁর রচিত অন্যতম আধ্যাত্মিক গ্রন্থ। 'অনুচ্ছেদঃ হযরত কানু শাহ (রহঃ) এর সাহিত্যকর্মে খাজা দরবেশ মাওলা (রহ;) এর অবদান – মুহাম্মদ আরাফাত বিন মুস্তাফিজ  

​সঙ্গীত ও কাব্য: তিনি প্রায় ৫০০-এর বেশি রাগ-রাগিনী সম্বলিত শের ও গজল রচনা করেছেন।

​হস্তলিখিত পাণ্ডুলিপি: তাঁর নিজ হাতে লেখা পবিত্র কোরআন শরীফের একটি ঐতিহাসিক পাণ্ডুলিপি বর্তমানে চট্টগ্রামের রাউজানের বুড়ো মাওলানা শাহ জামে মসজিদে সংরক্ষিত রয়েছে।


 জন্ম সাল সংক্রান্ত ঐতিহাসিক অসঙ্গতি 
​'দেয়াঙ পরগনার ইতিহাস' গ্রন্থের ২৯২ ও ২৯৭ পৃষ্ঠায় শাহসুফি শারাফাতুল্লাহ্ জন্ম ও মৃত্যু সাল নিয়ে কিছু তথ্যগত অসঙ্গতি পরিলক্ষিত হয়। ওই গ্রন্থে উল্লেখ করা হয়েছে যে, তিনি ১৮৫০ সালের দিকে ৮০ বছর বয়সে মারা যান, যা হিসাব করলে তাঁর জন্ম সাল হয় ১৭৭০ খ্রিষ্টাব্দ। অন্যদিকে, তাঁর পিতা আলী রজা কানু শাহ্-এর জন্ম ১৭৫৯ খ্রিষ্টাব্দ। এতে পিতা ও পুত্রের বয়সের ব্যবধান মাত্র ১১ বছর দাঁড়ায়, যা বাস্তবসম্মত নয়। ঐতিহাসিক গবেষকদের মতে, তথ্যদাতার ভুল বা মুদ্রণজনিত ত্রুটির কারণে এই বিভ্রান্তি সৃষ্টি হতে পারে। পারিবারিক সূত্রে তাঁর সঠিক জন্ম সাল ১১৭৭ মঘী বা ১৮১৬ খ্রিষ্টাব্দ হিসেবেই স্বীকৃত।। অনুচ্ছেদ: ছিদ্দিকজাদাদের ইতিকথা।

 উত্তরাধিকার ও খলিফাবৃন্দ 
শাহসুফি শারাফাতুল্লাহ্ -এর আধ্যাত্মিক দর্শন ও ত্বরিকা প্রচারের জন্য তিনি মোট ৩৫ জন খলিফা মনোনীত করেছিলেন। তাঁর উল্লেখযোগ্য খলিফাদের তালিকা নিচে দেওয়া হলো:

 হযরত হায়দার আলী শাহ্, কুলালপাড়া, চন্দনাইশ
 হযরত আশারাফ আলী শাহ্, মহেশখালী
 হযরত বেলায়ত আলী শাহ্ (পরিচিত নামঃ হাড়ি ফকির শাহ্)
 হযরত লুদী ফকির হুসেইন শাহ্ 
 হযরত আলী শাহ্ 
 হযরত আবদুল হাই শাহ 
 হযরত আবদুর রহমান শাহ্ 
 হযরত এবাদুল্লাহ্ পন্ডিত 
 হযরত আজিজুর রহমান শাহ্ 
 হযরত মাওলানা আলাউদ্দীন শাহ 

তাঁর ইন্তেকালের পর তাঁর কনিষ্ঠ পুত্র শাহ্সুফি হাবিবুর রহমান তাঁর স্থলাভিষিক্ত বা গদিনীশিন হন।

 মৃত্যু ও সমাধি 
​১২৭০ মঘী ১০ই মাঘ (বা ১৬ই কার্তিক) এই সুফি সাধক ইন্তেকাল করেন। চট্টগ্রামের ওষখাইন গ্রামে আলী রজা'র মাজার সংলগ্ন দরগাহের দক্ষিণ পাশের কক্ষে তাঁকে সমাহিত করা হয়।

 বহিঃসংযোগ 
 বাংলাপিডিয়াতে আলী রজা (পিতা)
 মাসিক আল কাউসারে সুফি সাধনার নির্জনতা নিয়ে নিবন্ধ

  কাশফ ও ইলহামের ব্যাখ্যা — দৈনিক কালের কণ্ঠ

 নির্জনে একাকী আল্লাহর ইবাদত — দৈনিক কালের কণ্ঠ

 তথ্যসূত্র 

বিষয়শ্রেণী:সুফিবাদ

বিষয়শ্রেণী:সুফি দর্শন

বিষয়শ্রেণী:সুফি সাধক

বিষয়শ্রেণী:সুন্নি ইসলামের পণ্ডিত

বিষয়শ্রেণী:ইসলাম ও মানবতা